Melestradurezh: krouet e voe kumun Sarzhav diwar parrez Sarzhav e 1790. Gant al lezenn eus an 23 a viz Eost 1790 e voe lakaet Sarzhav da benn ur c'hanton, hini Sarzhav; teir c'humun a oa ennañ: Arzhon-Rewiz, Lokentaz ha Sarzhav; e Bann Gwened e oa. Miret e voe ar c'hanton dindan anv Kanton Sarzhav ivez ha lakaet e voe Sarzhav en Arondisamant Gwened e 1800, gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.